**Så er det tid til arbejdslørdag:**

|  |
| --- |
| **ARBEJDSLØRDAG DEN 26. OKTOBER 2013**  **KLOKKEN 10-12** |

Mødested er som altid på legepladsen, hvor opgaverne uddeles af næstformand Mogens Kongstad, LS 13. Alle er velkomne og vi håber, at se rigtigt mange

Af hensyn til planlægningen af arbejderne, er man meget velkommen til på forhånd at tilmeldes sig hos Mogens på tlf. 23 45 10 20 eller [m.kongstad@mail.dk](mailto:m.kongstad@mail.dk).

Denne gang skal vi gøre arealerne efterårsklare (klippe hæk, rive blade, klargøre bed til hæk m.m.), så medbring løvrive, handsker, beskærersaks – resten sørger vi for. Også forfriskninger til halvlegen og efter vel udført arbejde, hvor vi mødes i garagen VL16

Hvis tidspunktet ikke passer i kalenderen, er man meget velkommen til at kontakte Mogens, så kan han uddele en opgave, der kan udføres når det passer ind i den private kalender.

**Kontingent**

Efter en periode med indbetalinger hovedsageligt til tiden, har det knebet lidt mere denne gang med at få alle betalinger i hus

|  |
| --- |
| **Status på kontingentindbetaling for 2. halvår:**  **103 har betalt rettidigt**  **11 har betalt efter betalingsfristen 30. september**  **8 mangler endnu at betale** |

Som altid kan der foretages kontant indbetaling til et af bestyrelsen medlemmer, evt. nyt girokort kan fås ved henvendelse til foreningens kasserer, Stig Poulsen, VL 17

**Nabohjælp**

Brøndby kommune afholdt møde om Nabohjælp, og hvordan vi mindsker risikoen for indbrud. Bestyrelsen deltog i mødet, og vi iler med at bringe de gode råd videre:

For at mindske risikoen for indbrud kan I

* have vinduer og døre, der er sikrede med låse
* sørge for at der er lys/lyd (brug tænd/sluk-ure) fra boligen, og gerne lys med sensor udenfor
* låse redskaber inde
* flytte værdier, så de ikke ligger synlige udefra
* sikre, at tyven ikke kan skjule sig bag en høj hæk eller hegn
* installere alarm
* aftale med naboen at de tømmer postkassen, fylder din skraldespand og parkerer i din carport

I kan læse meget mere om, hvordan I sikrer jeres bolig på [www.dkr.dk](http://www.dkr.dk).

Nabohjælp fungerer som et netværk, hvor du og dine naboer hjælper hinanden med at holde øje med boligen i ferierne.

Det fungerer på den måde, at man har et primært netværk og et sekundært netværk.

Til det primære netværk vælger du selv nogle naboer/genboere, som du har tillid til, og når du holder ferie, holder de øje med huset.

Det sekundære netværk er et netværk af alle Nabohjælp-tilmeldte, i en radius af optil 3 km. I dette netværk kan man melde, hvis der er set noget mistænkeligt. Det kan fx være en ukendt varevogn, der har holdt længe i området, og andre kan tilføje informationer til det sete.

I kan læse mere om Nabohjælp på <http://www.nabohjælp.dk> hvor I også kan tilmelde jer.

--------------------------------------------

**På gensyn på lørdag ☺**

**Mange hilsner**

**Bestyrelsen**